સિવિલ હોસ્પિટલમાં કાર્યરત એક હોમગાર્ડ જવાને હૃદયની વેદના ઠાલવતા કહ્યું કે, દિવાળી નજીક છે અને છેલ્લા ત્રણ મહિનાથી પગાર થયો નથી ત્યારે કયા મોઢે ઘરે જઈએ તે પ્રશ્ન ઊભો થયો છે. ઉંમરના હિસાબે મા-બાપની હોસ્પિટલમાં સારવાર ચાલુ છે. બાળકોની સ્કૂલની ફી ભરવાની બાકી છે અને દિવાળી માથે આવીને ઊભી છે. અમારા માટે તો પગાર મળશે તો જ દિવાળી થશે. ડિવિઝન-૭માં આશરે ૭૫૦ હોમગાર્ડના જવાનો છે તેમાંથી એક પણનો પગાર થયો નથી. આમ શહેરના ૧૪ ડિવિઝનમાં ૧૦ હજારથી વધુ જવાનો પગારની રાહ જોઈને બેઠા છે.